Spoštovani.

Davčni zavezanec lahko zahteva, da se do 1 % dohodnine, odmerjene po zakonu, ki ureja dohodnino, od dohodkov, ki se vštevajo v letno davčno osnovo, nameni za financiranje upravičencev do donacij, med katerimi je tudi Šolski sklad Centra Gustava Šiliha Maribor.

Velja tudi, da lahko posameznemu šolskemu skladu posameznik nameni največ 0,3% odmerjene dohodnine (preostanek lahko davčni zavezanec razporedi še med druge upravičence).

Tudi letos imate možnost donacije oz. namenitvi dela dohodnine Šolskemu skladu Centra Gustava Šiliha Maribor, kjer z zbranimi sredstvi vsako leto pomagamo pri sofinanciranju dejavnosti nadstandardnega programa, nakupih nadstandardne opreme, pomoči socialno šibkim učencem …

Z izpolnitvijo obrazca boste dodali svoj košček k realizaciji naših ciljev. Izpolnite lahko priložen obrazec ter ga pošljete na pristojni finančni urad (Finančni urad Maribor, Titova 10, 2000 Maribor) ali na spletni strani eDavki izpolnite elektronski obrazec.

Natančneje o namenitvi dela dohodnine za donacije si lahko preberete na spletni strani Državnega davčnega portala eDavki:

<https://edavki.durs.si/EdavkiPortal/openportal/CommonPages/Opdynp/PageD.aspx?category=namenitev_dela_dohodnine_fo>

Hvala vsem, ki nam pomagate ustvarjati pozitivne zgodbe.

Upravni odbor Šolskega sklada

Centra Gustava Šiliha Maribor